אליזבת גיליס

אליזבת' איגן גיליס (באנגלית: Elizabeth Egan Gillies; נולדה ב-26 ביולי 1993) היא שחקנית, זמרת ומדבבת אמריקאית, המוכרת מגילום דמותה של ג'ייד ווסט בסדרת הנוער "ויקטוריוס" בערוץ ניקלודיאון, ובתור פאלון קרינגטון בסדרת הדרמה "שושלת" ברשת The CW, המהווה עיבוד מחודש לסדרה באותו השם ששודרה בשנות ה-80.

 ביוגרפיה 
גיליס נולדה בעיירה האוורת', בניו ג'רזי, לדייב ולורי גיליס. יש לה אח צעיר ממנה בשלוש שנים. משפחתה ממוצא אירי לרוב ורבע מוצאם הוא איטלקי.

 קריירה 
קריירת המשחק שלה החלה כשהייתה גיליס בת 12, כאשר הופיעה בפרסומות של חברת הסלולר "וירג'ין". היא עזבה את הלימודים בכיתה ט' כדי לקדם את קריירת המשחק שלה. בשנת 2007 דיבבה את דמותה של דפני בסרט האנימציה "מועדון ווינX: סוד הממלכה האבודה". באותה שנה שיחקה בסדרה "האחים דונלי" של רשת NBC את דמותה הצעירה של ג'ני ריילי אותה גילמה אוליביה ויילד.

בשנת 2008 שיחקה בסרט הנעורים "הרולד" לצד קובה גודינג ג'וניור וניקי בלונסקי. ושיחקה בסרט נעורים אחר "הקליקה" לצידה של ברידג'יט מנדלר. באותה שנה שיחקה לצד אריאנה גרנדה במחזמר "13" בברודוויי בתפקיד לוסי.

בשנת 2010 החלה לגלם את ג'ייד וסט בקומדיה "ויקטוריוס" בכיכובה של ויקטוריה ג'סטיס אשר שודרה בערוץ ניקלודיאון למשך שלוש עונות עד שנת 2013.

בשנת 2014 שיחקה בסרט האימה "Animal" . באותה שנה שיחקה את הדמות קלי רוס בסרט "killing daddy" ברשת "lifetime" והופיעה בפרק מתוך הסדרה "סאם וקאט".

בשנת 2015 שיחקה בסרט הקומדיה "חופשה בהפרעה". ביולי 2015 החלה לשחק בתפקיד ראשי בסדרה "סקס, סמים ורוק אנד רול" של רשת FX, בתפקיד ג'יג'י רוק, בתו של ג'וני רוק בגילומו של דניס לירי, שגם יצר את הסדרה. ביוני 2016, עלתה העונה השנייה של הסדרה בה שבה גיליס לשחק.

ב-2017 החלה לשחק בתפקיד הראשי בחידוש לאופרת הסבון המפורסמת משנות השמונים "שושלת", בתפקיד פאלון קרינגטון, בתו של בלייק קרינגטון המיליונר.

בשנת 2018 שיחקה בסרט "אריזונה" בתפקיד קלסי. בשנת 2019 הופיעה ביחד עם אריאנה גרנדה כחלק מסיבוב ההופעות של גרנדה. הם הופיעו עם השיר "Give it up", שבוצע לראשונה ב"וויקטוריוס" כתשע שנים קודם לכן.

בשנת 2022 דיבבה את קאטוומן בתפקיד הראשי באנימציית האקשן "קאטוומן - על הכוונת".

 חיים אישיים 
באוגוסט 2020 נישאה למפיק המוזיקלי מייקל קורקוראן בטקס פרטי ומצומצם בניו ג'רזי. השניים הכירו על סט "ויקטוריוס", שם קורקוראן שימש כמלחין של הסדרה. השניים מתגוררים באטלנטה, ג'ורג'יה שבארצות הברית.

 פילמוגרפיה 
 קולנוע 
+שנהסרטתפקידהערות2008הרולדאוולין טיילורהקליקהשלבי וקסלר2012מועדון ווינX: סוד הממלכה האבודהדפנידיבוב2014Animal מנדי2015חופשה בהפרעההת'ר מונרו2018אריזונהקלסי2022קאטוומן: על הכוונתקאטוומןדיבוב2024Spreadרובי

 טלוויזיה 
+שנהסדרהתפקידהערות2007האחים דונליג'ני הצעירה3 פרקים2014-2007מועדון ווינXדפנידיבוב; 45 פרקים2009The Battery's Downאורחת בר מצווהסדרת רשת; פרק: "Bad Bad News"2013-2010ויקטוריוסג'ייד ווסטתפקיד ראשי (3 עונות); 56 פרקים2011ICarlyפרק: "iParty with Victorious"ביג טיים ראשהת'ר פוקספרק: "Big Time Secret"2012צווארון לבןקלואי וודספרק: "Upper West Side Story"2013האקסיםטרייסי קופרפרק: "Prelude to a Kiss"2014סאם וקאטג'ייד ווסטפרק: "#TheKillerTunaJump: #Freddie #Jade #Robbie"Killing Daddyקיילי רוססרט טלוויזיה של Lifetime2016-2015סקס, סמים ורוק אנד רולג'יג'יתפקיד ראשי (2 עונות); 20 פרקים2015הפינגווינים ממדגסקרזמרתדיבוב; פרק: "The Penguin Who Loved Me"אבא אמריקאילנה הורןדיבוב; פרק: "A Star Is Reborn"2017 - 2022שושלתפאלון קרינגטוןתפקיד ראשי; (5 עונות); 108 פרקים2018רובוט צ'יקןמארי" סלים" בראונינגדיבוב; פרק: "Gimme That Chocolate Milk"2019ברוכים הבאים לווייןפאראנהדיבוב; פרק: "That's Squidjit Bowling"2022האורווילדינאלפרק: "mortality paradox"

 דיסקוגרפיה 
 אלבומי אולפן 
+שםפרטי האלבוםSongs from Home
(לצד סת' מקפרלן) תאריך יציאה: 15 בינואר 2021
 חברת תקליטים: ריפבליק רקורדס, ורב רקורדס
 פורמטים: הורדה דיגיטלית, הזרמת מדיה

 קישורים חיצוניים 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:שחקניות ילדות אמריקאיות
קטגוריה:זמרות אמריקאיות
קטגוריה:זמרים אמריקאים
קטגוריה:זמרות רוק אמריקאיות
קטגוריה:מדבבות אמריקאיות
קטגוריה:אמריקאיות שנולדו ב-1993
קטגוריה:אמריקאים שנולדו ב-1993